**NACIONALNI SAVET SLOVENAČKE NACIONALNE MANJINE**

na osnovu člana 3. Pravilnika o finansiranju i sufinansiranju projekata u oblasti obrazovanja, kulture, informisanja i službene upotrebe jezika i pisma slovenačke nacionalne manjine, raspisuje

**K O N K U R S**

**za finansiranje i sufinansiranje projekata u oblasti kulturnog stvaralaštva,**

**obrazovanja,  informisanja i službene upotrebe jezika i pisma slovenačke nacionalne manjinena ukupan iznos od 900.000,00 dinara**

**I**

           Predmet konkursa je **finansiranje i sufinansiranje projekata**u oblasti kulturnog stvaralaštva, obrazovanja, informisanja i službene upotrebe jezika i pisma pripadnika slovenačke nacionalne manjine koji žive na teritoriji Republike Srbije.Prednost imaju projekti koji predstavljaju inovaciju na području kulture, obrazovanja,informisanja i službene upotrebe jezika i pisma slovenačke nacionalne manjine u Srbiji.

**II**

            Pravo učešća na konkursu imaju pravna lica registrovana na teritoriji Republike Srbije i fizička lica u saradnji sa pravnim licima, ili fizička lica samostalno.Učesnik konkursa može aplicirati sa više projekata.

**III**

Konkursna prijava za svaki pojedini projekat treba da sadrži:

•        Popunjeni obrazac (u prilogu);

•        Detaljno razrađen opis projekta;

•        Detaljnu specifikaciju troškova;

•        Podatke o pravnom licu koje podnosi prijavu (u slučaju kada prijavu podnosi fizičko lice,

ili više njih, dostaviti profesionalnu biografiju – za svakoga ponaosob)

•        Pismena preporuka najmanje jedne osobe koja projekat preporučuje, merodavne u oblasti

za koju se podnosi prijava, a da je u zvanju ne nižem od autora projekta.

•        Dokument o pravnom statusu u kome će naročito biti navedeni:

* Poresko identifikacioni broj (PIB)
* Matični broj
* Ovlašćeno lice

**IV**

Prijave na konkurs podnose se na obrascima prijave na konkurs za finansiranje ili sufinansiranje projekta.

Postoje dve različite prijave – za pravna lica i za fizička lica.

Prijava sa potrebnim prilozima se podnosi u jednom potpisanom i pečatiranom originalnom primerku i u jednoj fotokopiji.

U slučaju da fizičko lice podnosi prijavu na konkurs u saradnji sa pravnim licem popunjava se obrazac za prijavu pravnih lica.

Prijava projekta se dostavlja isključivo preporučenom poštanskom pošiljkom ili lično na adresu:

 **NACIONALNI SAVET SLOVENAČKE NACIONALNE MANJINE**

**Terazije br. 3/IX**

11000 Beograd.

sa naznakom KONKURSNA PRIJAVA

**V**

            Rok za podnošenje konkursnih prijava je **13.04.2021.**. godine.Neblagovremene prijave i nepotpuna dokumentacija neće biti uzeti u razmatranje.

**VI**

            Prijavljeni projekat se mora realizovati **najkasnije do 31.12.2021**.godine.U roku od 30 dana po završetku projekta, Nacionalnom savetu slovenačke nacionalne manjine se dostavlja detaljan sadržinski i finansijski izveštaj uz koji se prilaže kompletna finansijska dokumentacija (ugovori, izvodi, fakture, poreske prijave i dr.).

**VII**

**Nacionalni savet slovenačke nacionalne manjine može da 100 % finansira projekte čija je vrednost do 200.000 dinara.**

**Nacionalni savet slovenačke nacionalne manjine sufinansira projekte čija je vrednost iznad 200.000 dinara.**

**VIII**

            Konkursne prijave će razmatrati Konkursna komisija Nacionalnog saveta slovenačke nacionalne manjine.

Konkursna komisija razmatra projekte na osnovu sledećih kriterijuma:

1. obezbeđivanje uslova za dostupnost kulturnih i drugih vrednosti slovenačke nacionalne

manjine građanima i omogućavanje njihovog masovnog korišćenja;

1. afirmacija umetnika slovenačkog porekla koji su stvarali ili još uvek stvaraju u Republici

Srbiji;

1. promovisanje kulturnih dostignuća slovenačke nacionalne manjine u Srbiji i kulture

matične zemlje u svetu

1. podsticanje dečijeg stvaralaštva i stvaralaštva za decu i mlade, koje doprinosi očuvanju

identiteta slovenačke nacionalne manjine u Srbiji;

1. podsticanje kulturnog i umetničkog stvaralaštva osoba sa invaliditetom i dostupnost

 kulturnih sadržaja osobama sa invaliditetom, koje doprinosi očuvanju identiteta slovenačke nacionalne manjine u Srbiji;

1. obezbeđivanje uslova za ostvarivanje i zaštitu kulturnog identiteta slovenačke nacionalne

manjine u Republici Srbiji;

1. realan finansijski plan i različiti oblici finansiranja (koprodukcija, partnerstvo i slično);
2. da je autor, odnosno organizator projekta izvršio svoje obaveze prema učesnicima udosadašnjim projektima i prema Nacionalnom savetu;
3. promocija i razvoj multikulturalnosti.

**IX**

            Na osnovu predloga konkursne komisije Nacionalni savet slovenačke nacionalne manjine donosi konačnu odluku o izboru i finansijskoj potpori projekta.

Konačna odluka Nacionalnog saveta slovenačke nacionalne manjine treba da sadrži i obrazloženje.

Učesnici konkursa će biti obavešteni o rezultatima u roku od 30 dana od zaključenja konkursa elektronskom i redovnom poštom.

Obrazac prijave za fizička lica (u prilogu)

Obrazac prijave za pravna lica (u prilogu)